Ceza de San Jàcomo de l'Orio La ła ze un edifisio łerigiozo de ła sità de Venesia, situà inte'l sestièr de Santa Croze. Fondada inte'l IX sècoło, ła ze una de łe Cieze pi antighe de Venesia. Pitosto inserta l'etimołozia segondo alguni derivante da na famegia Orio, segondo altri da luprio=pałùo segondo altri da un rifarimento a l'antistante rio, verso cui A ze inderisà ła fasada . Ła ze stada cazamentada na segonda volta inte'l 1225 a cura de łe nòbiłi famegie Badoer e Da Mula e rimanezàda inte'l parìodo gòtego, intrà el XV e'l XVI° sècoło. De ła costrusion duzentesca A resta ła tóre canpanaria e ła pianta bazełegal a tre navàe, mentre l'inbògio el ze de prónta gòtega. A se trata de un òpara łinjea reałizada co tècneghe navałe meteste a pónto inte'l séłebre arsenal che łe venjiva de frecuente utiłizàe anca inte l'izenjarìa siviłe. Ła Cieza ła ga òpare pitòreghe de inportanti mestri cofà Giambattista Pittoni , Lorenzo Lotto . Paolo Veronese, Jacopo Palma il Giovane e altri.